Boltigen

Boltigen estis komunumo en kantono Berno, Svislando. Ĝis la 31-a de decembro 2009 ĝi apartenis al la malnova distrikto Suba Simme-Valo, kaj ekde la 1-a de januaro 2010 ĝi estas parto de la nova administra distrikto Supra Simme-Valo-Saanen. Ĝi havis 1404 loĝantojn je la 31-a de decembro 2008, kiu nombro iomete malkreskis al 1381 ĝis la 31-a de decembro 2009.

 Geografio 
Boltigen situas ĉe la bordo de la rivero Simme kaj estas la plej malsupra komunumo de la Supra Simme-Valo. La komunumo konsistas el ok municipoj nomitaj en la alemana lingvo Bäuerten kun aŭtonoma administracio, nome: Simmenegg, Adlemsried, Schwarzenmatt, Boltigen, Reidenbach, Eschi, Weissenbach kaj Oberbäuert.

 Najbaraj komunumoj 
La komunumo Boltigen limas en nordo al Plaffeien (Kantono Friburgo), en sudoriento al Oberwil en Simme-Valo, en oriento al Diemtigen, en sudo al Zweisimmen, en sudokcidento al Saanen, kaj en okcidento al Jaun (kantono Friburgo).

 Trafiko 
Boltigen situas ĉe la trajnlinio de la kompanio Berno-Lötschberg-Sempiono-Fervojo de Spiez al Zweisimmen kaj disponas pri stacidomoj en  kaj .

La komunumo situas ĉe la kantona ĉefvojo de Spiez al Zweisimmen, kaj estas elirpunkto de la pasejvojo trans la Jaun-Pasejo al Bulle en Kantono Friburgo.

 Historio 
La unua dokumenta mencio de Boltigen datiĝas el la jaro 1276 kiel Boltingen.

Ŝpuroj en la kaverno Ranggiloch indikas, ke en Boltigen setlis homoj jam en la frua ŝtonepoko. El mezepoko postrestis la kastelruinoj Simmenegg, Eichstalden kaj Laubegg.Fonto: Anne-Marie Dubler: Boltigen en Historia Leksikono de Svislando (2004-08-11)

 Konataj lokuloj 
 Franjo von Allmen (2001), alpskiisto eksterordinare sukcesa en la Vintra Olimpiko 2026

 Notoj kaj referencoj 


 Vidu ankaŭ 
 Boltigen (stacidomo)
 Weissenbach (stacidomo)

 Eksteraj ligiloj 
 Oficiala retejo de la komunumo Boltigen
 Boltigen en la Historia Leksikono de Svislando

Kategorio:Berna Oberlando